Venemaaga seotud võrgustikud Eestis 1. osa
#000003
Kaitsepolitsei viitab oma aastaraamatutes regulaarselt erinevatele MTÜdele ja isikutele, kes tegelevad Eestis propagandamaiguliste ettevõtmiste või lõhestavate aktsioonidega, ning saavad toetust Venemaalt.
#000004
Propastop avastas, kui keeruline on selliste organisatsioonide kohta ülevaatlikku infot saada. Kapo aastaraamatud on kättesaadavad ebamugavas pdf-formaadis, artiklid ajakirjanduses puudutavad üksnes mõnda värvikamat MTÜd-isikut. Puudub hea kokkuvõte organisatsioonidest, nende omavahelistest seostest ja juhtfiguuridest. Liikvel on mitmeid erinevaid nimekujusid.
#000005
Olukorra parandamiseks otsisime kapo aastaraamatutest välja seal mainitud MTÜde ja sihtasutuste nimed. Seejärel vaatasime avalikest rik.ee ja inforegister.ee keskkondadest, kes on organisatsioonide juhatuses ning millistes organisatsioonides nad veel osalevad. Lõpuks otsisime ajakirjandusest viiteid kapo mainitud isikute tegevuse kohta.
#000006
Tulemuseks saime vähemalt kuus võrgustikku, andsime neile tinglikud järjekorranumbrid ja nimetused. Materjali mahukuse tõttu avaldame seosed mitme järgneva postitusena.
#000007
Võrgustikku iseloomustab aktiivsus protestiaktsioonide korraldamisel ja nendel osalemisel: Surematu polgu rongkäik, sügiseti korraldatav NATO-vastane „rahumarss“, Venemaa poolt hõivatud Ida-Ukraina elanikele annetuste kogumine. Tallinnas avaldati meelt Läti haridusreformide vastu, aga ka Läti kremlimeelse aktivisti Aleksandr Gaponenko toetuseks.
#000008
Allan Hantsom on “rahumarsi” ja Surematu polgu eestvedaja, venekeelse portaali rodina.ee juhtfiguur, propagandaportaali Baltnews kaasautor. Äramärgitud kapo aastaraamatus.
#000009
Sergei Tšaulin viib aktsioone reaalselt läbi ja korraldab koha peal nende tegevust. Tšaulin oli Kremli toetatud liikumise Öine Vahtkond juhtkonnas, kuid osales ka näiteks 2017. aasta Õismäe hõberemmelga protestides. Ära märgitud kapo aastaraamatus.
#000010
Aleksei Jessakov on rongkäikude korraldaja ja sage külaline erinevatel aktsioonidel.
#000011
Elina Jessakova on eelneva kolmiku abiline, kes osaleb samuti aktiivselt protestiaktsioonides ning aitab nende korraldamisele kaasa. 2016. aastal tegi ta katse toimetada Venemaalt Eestisse Russia Today poolt antud Georgi linte ja šokolaadi.
#000012
Võrgustiku liikmed saavad regulaarselt sõna Venemaa propagandakanalites, 2018. aastal osaleti Sputniku korraldatud telesillas. Donbassi aktsioon toimus sünkroonis Venemaa propagandistlike abikonvoide saatmisega okupeeritud Ida-Ukrainasse. Kohtutud on Venemaa riigiduuma liikmetega ja peetud ettekandeid. Georgi lintide juhtum näitab, et piiri tagant saadakse ka materiaalset abi.
#000015
Suurima liikmeskonnaga võrgustik esindab Eestit rahvusvahelistes organisatsioonides ning proovib seal levitada sõnumit, nagu kiusataks siin venekeelseid inimesi taga või rikutaks inimõiguseid. Mitmed liikmed astuvad regulaarselt üles Venemaa propagandameedias, samuti osaletakse protestiaktsioonidel.
#000016
MTÜ Inimõiguste Teabekeskus on kapo andmetel rahastatud Venemaa riiklike fondide poolt. MTÜ Vene Kool Eestis on saanud toetust Venemaa fondilt “Russki mir”. Mõlemad organisatsioonid on Venemaa toel osalenud rahvusvahelistel konverentsidel ja korraldanud Eestis seminare. Kaasa on löödud Läti kremlimeelsete aktivistide pikettidel. Võrgustiku liikmed saavad regulaarsete valvekommentaatoritena sõna Venemaa propagandakanalites.
#000024
Loe ka teiste võrgustike kohta:
#000025
ERR lugu Venemaa toetatud võrgustike kohta.
#000029